*Jn13,9 Simon Péter erre ezt mondta neki: „Uram, ne csak a lábamat, hanem a kezemet, sőt a fejemet is!”*

Jézus válaszát hallva Péter rájön, elkapkodta az előbbi mondatát. Főleg, ha ezzel Jézussal való kapcsolatát is veszélyezteti. De a kapcsolat fontos volt számára, ezért inkább minden kell Péternek.

Lehet, hogy az adott szituációban gyorsan szakadt ki a mondat Péterből, de gazdag tartalma van:

teljes „mosásra” van szükségünk. Jézus bűnt eltörlő Vérének az egész testben látható jelenléte szükséges. Mozdulataink, mimikánk, szavaink, kapcsolataink mind-mind arról kell „beszéljenek” hogy Jézus Vére megmosott bennünket. Egyész testünk, lényünk változása kell bemutassa: Jézus megmosott és tiszták vagyunk. Mindezt az Ő elvárása, „mércéje” szerint. Más mérték alapján talán elréjük vagy elérhetjük azt az állapotot, hogy tiszták vagyunk.

A Vele való kapcsolatunk csak az Ő elvárásán alapulva jöhet létre. Ehhez Ő biztosít minden feltételt, ez a Kereszten valósult meg. A Kereszt áldozata, hatása ma is működik. Tisztulj meg az Ő Kereszten kifolyt Vére által és tisztulj meg teljesen az Ő gondoskodó kezei által. *Vadon Gyula*